Skabelonen er udarbejdet til inspiration og skal tilpasses den enkelte virksomhed.

Vi anbefaler, at dette brev sendes til medarbejdere, der forventes at være sygemeldt mere end 30 dage.

Skabelonen kan ikke betragtes som eller træde i stedet for juridisk rådgivning.

Bemærk, at der skal indsættes tekst de steder, der markeret med [-].

 ---

**Brev til medarbejder i forbindelse med længevarende sygefravær**

Kære

Du har nu været sygemeldt i mere end 3 uger, og vi vil derfor gerne orientere dig om, hvad du som langtidssygemeldt skal være særligt opmærksom på.

Det er vigtigt, at [Virksomheden] altid kan komme i kontakt med dig under dit sygefravær. Vi vil som udgangspunkt kontakte dig [mail, sms, telefon], hvis vi har behov for at indkalde dig til sygefraværssamtale, bede om lægeerklæring eller lignende.

Hvis du er syg i mere end 30 dage, vil du være berettiget til sygedagpenge fra din hjemkommune.

Da du modtager løn under sygdom, indtræder [Virksomheden] i din ret til sygedagpenge, og vi vil derfor søge refusion hos din kommune, så længe du fortsat er syg.

Din kommune vil følge op på dit sygefravær. Du må derfor forvente at modtage skemaer og breve, som du skal udfylde og svare på.

Kommunen kan også indkalde dig til opfølgningssamtaler og andre aktiviteter, som du skal møde op til.

Det kan variere, hvor kommunen sender brevene til, så husk, at du er forpligtet til både at tjekke din almindelige postkasse, din digitale postkasse og din e-Boks.

Det er vigtigt, at du deltager i kommunens opfølgning og svarer på deres henvendelser til tiden.

[Virksomheden] kan miste refusion af sygedagpenge og dermed lide et tab, hvis du ikke overholder kommunens frister eller undlader at deltage i opfølgningen.

Sker dette, kan vi modregne et eventuelt tab (mistet refusion) i din løn ved at trække et beløb svarende til refusionen fra din løn efter skat.

Hvis du har brug for yderligere vejledning i forhold til dine forpligtelser over for kommunen eller i øvrigt har spørgsmål i forbindelse med dit sygefravær, er du velkommen til at kontakte [xx]. Du kan også altid drøfte eventuelle tvivlsspørgsmål med din nærmeste leder.